তারাকি বিপ্লবী কাউন্সিল ও মন্ত্রিসভা উভয়ের চেয়ারম্যান নিযুক্ত হয়েছিলেন। একইসাথে তিনি পিডিপিএর মহাসচিবের পদেও ছিলেন। তার গঠিত সরকারে খালক ও পারচম উভয় গ্রুপের প্রতিনিধিত্ব ছিল। কারমাল বিপ্লবী কাউন্সিলের ডেপুটি চেয়ারম্যান এবং পররাষ্ট্রমন্ত্রী হয়েছিলেন। তবে দ্রুত দুই গ্রুপের মধ্যে দ্বন্দ্ব দেখা দেয়। বেশ কয়েকজন প্রধান খালকপন্থি অভিযোগ করেন যে পারচামপন্থিরা তারাকি সরকারের বিরুদ্ধে ষড়যন্ত্র করছে। এরপর পারচামপন্থিদেরকে বিদেশে পাঠানোর মাধ্যমে বিতাড়ন করা হয়। কারমান ও মুহাম্মদ নজিবউল্লাহ যথাক্রমে চেকোস্লোভাকিয়া ও ইরানে রাষ্ট্রদূত হিসেবে প্রেরিত হন। দুই গ্রুপের দ্বন্দ্ব ছাড়াও তারাকি ও আমিনের মধ্যকার প্রতিদ্বন্দ্বিতার ফলে খালকপন্থিদের মধ্যেও দ্বন্দ্ব দেখা দেয়।

কারমালকে পরে দেশে ফিরিয়ে আনা হয়। তবে হত্যাকান্ডের আশঙ্কায় তিনি আত্মগোপনে চলে যান। তারাকি তার সকল দাপ্তরিক পদ বাতিল করে দেন।

রাষ্ট্রপতি
ভূমি সংস্কার
ক্ষমতাপ্রাপ্তি
ক্ষমতাচ্যুতি